b"\n_START_ARTICLE_\nOtto Toeplitz\n_START_SECTION_\nVida\n_START_PARAGRAPH_\nToeplitz era fill i n\xc3\xa9t de professors de matem\xc3\xa0tiques de secund\xc3\xa0ria. La seva formaci\xc3\xb3 en matem\xc3\xa0tiques va ser, doncs, natural. Va obtenir el seu doctorat a la Universitat de Breslau l'any 1905._NEWLINE_L'any 1906 va anar a la Universitat de G\xc3\xb6ttingen on, sota la influ\xc3\xa8ncia de David Hilbert, comen\xc3\xa7\xc3\xa0 a reescriure les teories dels espais n-dimensionals per a espais infinito-dimensionals. En aquesta \xc3\xa8poca va comen\xc3\xa7ar una fruct\xc3\xadfera relaci\xc3\xb3 amb el seu col\xc2\xb7lega i amic Ernst Hellinger amb qui va escriure conjuntament nombrosos articles, tamb\xc3\xa9 despr\xc3\xa9s que Hellinger marx\xc3\xa9s de G\xc3\xb6ttingen el 1909._NEWLINE_L'any 1913 va acceptar una pla\xc3\xa7a de professor a la Universitat de Kiel on va restar fins al 1928 en qu\xc3\xa8 va ocupar la c\xc3\xa0tedra de la Universitat de Bonn. El seu inter\xc3\xa8s per la hist\xc3\xb2ria de les matem\xc3\xa0tiques al va portar el 1929 a fundar amb Otto Neugebauer la revista Quellen und studien zur geschichte der mathematik dedicada exclusivament a aquesta disciplina. Ell, particularment, va estar molt interessat en les relacions entre la matem\xc3\xa0tica i la filosofia gregues. _NEWLINE_Amb l'arribada dels nazis al poder el 1933 va ser desposse\xc3\xaft dels seus c\xc3\xa0rrecs universitaris, per\xc3\xb2 com que tenia pocs contactes a l'estranger i no gaires coneixements d'idiomes, no va poder abandonar Alemanya fins al 1938. Durant aquest temps va organitzar escoles per als infants jueus._NEWLINE_Ja a Israel, va ser assessor cient\xc3\xadfic de la Universitat Hebrea de Jerusalem. Va morir a Jerusalem un any despr\xc3\xa9s."